Alan Stivell (nombre artistico d'Alan Cochevelou) ye un cantaire, compositor y musico bretón, naixito o 6 de chinero de 1944 en Riòm (Puèi Domat, Auvernia, Occitania) de pais bretons. Ta o suyo treballo emplega as luengas celtas, a más d'o francés y l'anglés, entre muitas atras luengas. Ye considerato como l'autor d'a renaixencia de l'harpa celta (en una parafrasi d'o títol d'uno d'os suyos discos, La renaissance de l'harpe celtique) y d'a musica bretona en cheneral. Por a suya consideración d'a Celtia como un conchunto cultural y ideyolochico, ye tamién un destacato activista t'a reconoixencia d'o bretón y d'a cultura bretona y celtica, y vinculato a o nacionalismo bretón.